ฟังแนวทางแก้ปัญหาราคาลำไยตกต่ำ จากผลกระทบโควิด-19 ระบาด ระบุต้องแก้แบบยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ และคณะลงพื้นที่ตรวจราชการ จังหวัดเชียงรายและจังหวัดพะเยา โดยช่วงเช้าเดินทางไปยังที่ว่าการอำเภอแม่สวย จังหวัดเชียงราย เพื่อประชุมติดตามแก้ไขปัญหาราคาผลผลิตลำไยที่ตกต่ำ ของเกษตรกรในพื้นที่ 8 อำเภอ รวมกว่า 1 ล้านไร่ ซึ่งเกิดจากผลกระทบสถานการณ์แพร่ระบาดเชื้อโควิด-19 โดยเบื้องต้นทางจังหวัด ได้ให้สำนักพาณิชย์จังหวัดสนับสนุนแก้ไขปัญหา ในโครงการนำลำไยแลกผลผลิตมังคุดในพื้นที่ภาคใต้ โดยเกษตรกรได้เสนอแนวทางให้รัฐบาลพิจารณาเยียวยาเกษตรที่ได้รับผลกระทบด้วยร้อยเอก ธรรมนัส กล่าวระหว่างประชุมร่วมกับส่วนราชการในพื้นที่ว่า จะนำผลการหารือร่วมกันไปหารือกับกระทรวงและหน่วยงานที่เกี่ยวข้องต่อไปเพื่อนำไปสู่แนวทางการช่วยเหลือ ขณะเดียวกันจะนำข้อเสนอเรื่องการเยียวยาเสนอต่อนายกรัฐมนตรีและรองนายกรัฐมนตรีด้วย ทั้งนี้สิ่งเกษตรกรขอมาในเรื่องเยียวยาถือว่าไม่ได้มากมาย ตนเองจะดำเนินการให้ดีที่สุด ยืนยันรัฐบาล พร้อมช่วยเหลือเกษตรกร โดยพวกเราต้องช่วยกันถึงจะอยู่รอดบนสถานการณ์ที่บ้านเมืองเกิดวิกฤติ สิ่งสำคัญต้องแก้ไขปัญหาแบบยั่งยืน ขอยืนยันมาเพื่อขับเคลื่อนแก้ไขปัญหาร่วมกัน และต้องร่วมกันสร้างฐานรากที่แข็งแรง นอกจากนี้เห็นว่าเกษตรกรจะต้องสืบสานเกษตรทฤษฏีใหม่ ทำการเกษตรผสมผสานด้วยร้อยเอก ธรรมนัส กำชับด้วยว่า ได้ให้ทางจังหวัดตรวจคัดกรองแรงงานที่มารับจ้างในการคัดแยกผลผลิตในพื้นที่อย่างเคร่งครัด เพื่อป้องกันการแพร่ระบาดเชื้อโควิด-19 ด้วย ร้อยเอก ธรรมนัส เปิดเผยภายหลังลงพื้นที่ติดตาม แก้ไขปัญหาราคาลำไย ณ ที่ว่าการอำเภอแม่สรวย จังหวัดเชียงราย ว่า ขณะนี้เกษตรกรชาวสวนลำไยในภาคเหนือหลายจังหวัดประสบปัญหาราคารับซื้อลำไยตกต่ำและยังคงทยอยลดลงเรื่อยๆ ทำให้เกษตรกรมีความวิตกกังวลเป็นอย่างมาก เนื่องจากได้รับผลกระทบจากการแพร่ระบาดของไวรัสโควิด-19 จึงต้องเร่งเข้าช่วยเหลือเกษตรกรชาวสวนผลไม้ในพื้นทีโดยเร็วที่สุด และในวันนี้พร้อมจังหวัดจะนำร่องซื้อลำไยในราคากิโลกรัมละ 20 บาท จำนวน 20 ตัน เพื่อนำไปแจกพี่น้องประชาชนที่ได้รับผลกระทบโควิดต่อไป